Lesa sér til um rannsóknarefnið og skipuleggja rannsóknina Semja fræðilegan kafla og inngang með rannsóknarspurningu og tilgátu út frá því sem lesið er . Kynna sér rannsóknaraðferð vel og skipuleggja framkvæmd . Framkvæma rannsókn . Skrá nákvæmlega niður hvernig rannsókn er framkvæmd . Skrá niðurstöður skipulega um leið og rannsóknin er framkvæmd . Viðtal þarf að taka upp ef munnlegt og afrita . Vinna niðurstöðukaflann sem fyrst . Klára ritgerðina eftir leiðbeiningum hér að neðan og muna að vanda allan frágang . Uppbygging rannsóknarritgerðar : Forsíða Fræðilegur kafli Aðferð Niðurstöður Umræða Lokaorð Forsíða : Á forsíðu á að koma fram heiti eða nafn á rannsókn , nafn höfundar ( þú ) , námsgrein , nafn kennara , nafn skóla , dagsetning og ártal . Í inngang á að kynna efnið sem rannsóknin er byggð á og uppbyggingu ritgerðar . Einnig þarf að koma fram hver sé tilgangurinn með rannsókninni og rannsóknarspurningin . Gott er að fara stuttlega inn á hver forþekkingin á efninu er . Rannsóknarspurningin segir hverju þú ætlar að komast að með rannsókn þinni . Fræðilegur kafli : Á hverju rannsóknin er byggð ? Fræðilegur bakgrunnur og mikilvægt að fara yfir öll lykilhugtök og skilgreiningar þeirra . Tengingin við kennsluefnið , hvaða kenningar liggja fyrir um efnið , hvað þarf lesandinn að vita til að skilja restina af ritgerðinni ? Hérna eru sterkar heimildir og örugg heimildanotkun mjög mikilvægur þáttur . Aðferð : Almennt um rannsóknaraðferðina – eigindleg eða megindleg aðferðafræði ? Rannsóknin útskýrð skref fyrir skref . Þessi kafli á að vera það nákvæmur að hver sem er á að geta endurtekið rannsóknina þó að hann hafi ekkert í höndunum nema skýrsluna þína . Upplýst samþykki ( ef það á við ) : Þú þarft að taka fram að þú hafir upplýst þátttakendur um tilgang rannsóknar , hvar niðurstöður birtast , að þeir njóti nafnleyndar og fengið samþykki þeirra . Niðurstöður : Í þessum kafla á að birta niðurstöður . Setja ber niðurstöður fram á skýran og hnitmiðaðan hátt . Allar rannsóknir gefa niðurstöður , burt sé frá því hvort þær heppnast eða ekki . Niðurstöður úr viðtölum eru oft sett fram flokkuð sem þemu eða sem saga . Umræða : Umræða og útskýringar á niðurstöðum . Hvernig passa niðurstöður við upplýsingar í fræðilegum kafla . Hér má túlka niðurstöður og ræða styrkleika og veikleika viðkomandi rannsóknar . Eru niðurstöður í samræmi við það sem búist var við ? Hvaða ályktanir má draga af niðurstöðunum ? Voru einhverjir gallar við rannsóknina og framkvæmd hennar ? Hvernig mætti betur fara ? Vera ófeimin við að skrifa eigin hugsanir . Lokaorð : Taka saman helstu niðurstöður úr köflunum að ofan . Engar nýjar upplýsingar eiga að koma fram hér . Enda á því að svara rannsóknarspurningu . Ekki gleyma að vísa til þeirra heimilda sem þú notar og láttu heimildaskrá fylgja - APA ATH ! að í rannsóknarritgerð á ekki að skrifa í 1. persónu þ.e það á ekki nota t.d. „ ég “ eða „ okkur “ og mikilvægt er að gera greinarmun á staðreyndum og skoðunum